ሀዋሳ በቀጥተኛ ኢንቨስትመንት የስራ ዕድል ፈጠራ ከአፍሪካና ከመካከለኛው ምስራቅ ከተሞች ቀዳሚ ሆነች
የሀዋሳ ከተማ በአውሮፓዉያኑ አቆጣጠር 2017 አጋማሽ ለ6 ሺህ 546 ዜጎች የቀጥተኛ ኢንቨስትመንት የስራ ዕድል መፍጠር በመቻሏ ከአፍሪካና ከመካከለኛው ምስራቅ ቀዳሚ ከተማ መሆን መቻሏን የኤፍ ዲ አይ ማርኬት ሪፖርት ገለጸ፡፡በሪፖርቱ መሰረት ዱባይ 4 ሺህ 600 የቀጥተኛ ኢንቨስትመንት የስራ ዕድል በመፍጠር ሁለተኛ መሆኗ የተገለጸ ሲሆን እያሩሳሌም ለ3 ሺህ 498 የስራ ዕድል በመፍጠር 3ተኛ ከተማ መሆኗ ተገልጿል፡፡በተመሳሳይ የናይጄሪያዎቹ ሌጎስና አባ ከተማዎች እንደየቅደም ተከተላቸው 3 ሺህ 141 እና 3 ሺህ 18 የቀጥተኛ ኢንቨስትመንት የስራ ዕድል በመፍጠር ቀጣዩን ስፍራ መያዛቸው ተገልጿል፡፡የትግራይ ህዝብ በተፈጥሮ ሃብት እንክብካቤ ዓለም አቀፍ የወርቅ ሽልማቱን ተቀበለየትግራይ ህዝብና መንግስት ለ30 ዓመታት በተፈጥሮ ሃብት ጥበቃ ባስመዘገበው ውጤት ዓለም ዓቀፍ የተፈጥሮ እንክብካቤ የወርቅ ሽልማቱን በቻይና ተቀበለ ፡፡ሽልማቱን የክልሉ ርእሰ መስተዳድር አቶ ዓባይ ወልዱ እና በምክትል ርእሰ መስተዳድር ማዕረግ የእርሻና ገጠር ልማት ቢሮ ኃላፊ አቶ ኪሮስ ቢተው የሚመራ የልኡካን ቡድን ቻይና በመሄድ መስከረም 1/2010 ዓመተ ምህረት ሽልማቱን ተቀብለዋል፡፡ሽልማቱም ህዝቡ ላለፉት 30 ዓመታት በተፈጥሮ ሃብት እንክብካቤ ባደረገው ጠንካራ ተሳትፎ ፣ ስራው የሴቶችና ወጣቶች በተፈጥሮ ሃብቱ ተጠቃሚነት ማረጋገጡ በድምሩ ብዙ ህዝብ ጥቂት የመሬት መሸርሸር ያረጋገጠ ህዝብ በሚል መሸለሙን የቢሮው የህዝብ ግንኙነት ደይሬክቶሬት ዳይሬክተር አቶ ታጁ መሐመድያሲን  ዛሬ ለዋልታ ገልጸዋል ፡፡ይህ ሽልማት ለኢትዮጵያ በአርንጓዴ ልማት ካርታ ሊያሰፍራት እንደሚችል የጠቆሙት ዳይሬክተሩ ፤ድሉ የመላው የኢትዮጵያ ህዝብና የአፍሪካውያን ድል መሆኑን አስረድተዋል ፡፡በርእሰ መስተዳድሩ የሚመራው የልዑካን ቡድንም መስከረም 8/2010 ዓመተ ምህረት ከቻይና ሲመለስ ደማቅ አቀባበል ለማድረግ ከወዲሁ ዝግጅት መጀመሩን አቶ ታጁ አስታውቀዋል ፡፡ሽልማቱም በትግራይ ክልል በሚገኙ ዞኖች በሙሉ በመዘዋወር ሽልማቱ የህዝቡ መሆኑን በሚያረጋግጥ መንገድ የማነሳሳት ስራ ይከናወናል ነው ያሉት ፡፡ህዝቡ በዚህ ሽልማት ሳይረካ በእርሻው፣በእንስሳት እርባታና በተፈጥሮ ሃብት ጥበቃ ስራው ሌላ ታሪክ ለመስራት ጥረት እንደሚደረግም ገልጸዋል-(ኢብኮ)  ፡፡